雁翅夾作
作者：孔武仲
朝代：宋

paragraphs: 川險固可畏，順風胡不行。
維舟雁翅浦，安此水一泓。
宗慤萬里意，謝安江海情。
子何獨惴惴，不慕天地鵬。
傳聞此洲外，飛廉正豪横。
萬馬拖縞練，千山雪飜崩。
舟師亦無苦，老子悲震驚。
此語真不遷，我懐諒難勝。
從容把巵酒，坐對離騷經。
起見皖山曲，沉沉夕煙生。
開簾待明月，穏聽波瀾聲。